Diari Oficial de la Generalitat Valenciana


Sumari del DOGV 6343, del 30-08-2010 (2010/9277)

Aprovació del Pla Acústic Municipal.
------------------------------------

### Dades del document

Número de DOGV
:   6343

Data del DOGV
:   30-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9277


Data del document
:   13-08-2010

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme
    * contaminació acústica

Aprovació del Pla Acústic Municipal. [2010/9277]  
El Ple Ajuntament, en la sessió celebrada el dia 26 de juliol de 2010, va adoptar l'acord següent:  
«Tenint en compte l'expedient que s'està tramitant en aquest Ajuntament per a l'aprovació del Pla Acústic Municipal de Vila-real, presentat en aquest Ajuntament per Gerardo Fernández Alagarda, en representació d'Ingenio, Gestión Técnica, SL (INGESTEC), el 22 de juliol de 2009 (RE núm. 24350), redactat per l'equip redactor d'aquesta mercantil, datat al juliol de 2009.  
Atés que l'objecte d'aquest Pla és la identificació de les àrees acústiques existents en el municipi en funció de l'ús i l'adopció de mesures que permeten la progressiva reducció dels seus nivells sonors per a ajustar-los a la previsió legal.   
Atés que el pla acústic objecte d'aprovació conté un mapa acústic i un programa d'actuació.  
Atés que l'esmentat expedient ha sigut exposat a informació pública durant el termini d'un mes, de conformitat amb la Resolució d'Alcaldia número 1444, de 7 d'abril de 2010, mitjançant la publicació d'anuncis en el Diari Oficial de la Comunitat Valenciana número 6249, de data 20 d'abril de 2010, i en el periòdic El Mundo/Castellón el dia 10 d'abril de 2010.  
Atés que de conformitat amb la referida resolució i article 24.2 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica i l'article 15 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, s'ha procedit a donar audiència a les associacions veïnals interessades i a les administracions que, en funció de les seues competències, pogueren resultar afectades.  
Atés que, durant el termini d'informació pública, s'han presentat els escrits d'al·legacions que a continuació s'assenyalen, en relació amb aquests procedeix, a la vista de l'informe emés per l'arquitecte municipal de l'Oficina de Gestió Urbanística el 24 de juny de 2010, resoldre en el sentit que, per a cada un d'aquests, s'indica:   
1. Associació de veïns Sant Ferran (RE núm. 13084, de 30.04.2010), en la qual manifesten que pels nivells acústics elevats en l'avinguda d'Alemanya derivats del trànsit pesat de l'esmentada via, l'Ajuntament hauria d'escometre amb la major brevetat la construcció de la ronda sud-oest, per a així desviar el trànsit. Es desestima l'al·legació ja que la intervenció municipal en la ronda Sud-oest únicament es concreta en l'obtenció dels terrenys, correspon a la Generalitat Valenciana l'execució de les obres.   
2. Pascual Carda Monzó (RE núm. 14835, de 12.05.2010), mitjançant el qual sol·licita que es tinguen en compte els sorolls procedents de pubs nocturns, situats en el carrer Sant Miquel, entre els números 1 al 8, especialment durant els caps de setmana; sol·licita així mateix que es tinga en compte el trànsit que passa per l'esmentat vial. Es desestima l'al·legació ja que, tal com s'indica en l'informe tècnic, les mesures realitzades per a l'elaboració del mapa acústic s'ajusten al Decret 104/2006, de 14 de juliol, del Consell, de planificació i gestió en matèria de contaminació acústica; en àrees residencials i comercials els punts de mesura s'han realitzat mitjançant un mostratge a base de quadrícules, així mateix la presència de dos establiments relacionats amb l'oci nocturn entre els números 1 al 8 del carrer Sant Miquel no pot considerar-se una àrea d'elevada concentració, en aquest sentit, l'article 20 del Decret 104/2006 defineix zones acústicament saturades aquelles en què es produeixen uns elevats nivells sonors a causa de l'existència de nombroses activitats recreatives, espectacles o establiments públics, a l'activitat de les persones que els utilitzen, al soroll del trànsit en aquestes zones, així com a qualsevol altra activitat que incidisca en la saturació del nivell sonor de la zona.  
El programa d'actuació del pla acústic recull en la seua línia estratègica III l'ordenació integral d'activitats, el següent: "Aquesta línia de treball s'ha de centrar a assegurar que les condicions de funcionament de les activitats implantades, de caràcter industrial o d'un altre tipus, especialment, les destinades a l'oci nocturn estiguen d'acord amb les normatives vigents i que permeten una compatibilitat amb altres usos adjacents a aquestes, bé residencial o per la presència de centres sensibles (docents, sanitaris, culturals). I si és el cas, impulsar mesures preventives i correctores de millora".  
El programa d'actuació també recull en el cas d'activitats d'oci nocturn reforçar el control policial per a assegurar el compliment d'horaris d'obertura i tancament.  
Respecte al trànsit, el tram del carrer Sant Miquel es recull, igual que el carrer paral·lel Pere III, en els mapes de superació dels objectius de qualitat acústica com a zones amb superació acústica. Per a mitigar aquesta situació, procediria la conveniència d'una reordenació del trànsit i si escau, la conversió en zona de vianants de la zona, qüestió que no afecta el pla acústic.   
3. Fernando López Bravo (RE núm. 15071, de 18.05.2010) manifesta que s'hauria de realitzar una anàlisi exhaustiva dels nivells sonors del carrer Pere Gil, en horari nocturn, durant l'època d'ocupació de via pública de terrasses (d'abril a octubre) i principalment durant el cap de setmana, ja que són els dies de major afluència, concentració, aglomeració i trànsit de persones. Així com que el carrer Pere Gil s'identifique com una àrea concreta d'elevada concentració d'establiments relacionats amb l'oci nocturn, ja que hi ha set establiments d'aquest tipus en aquesta via i almenys quatre, durant el període estival, ocupen la via pública mitjançant la instal·lació de terrasses. I, es complisca allò que s'ha indicat en l'ordenança de convivència ciutadana, respecte als períodes de descans nocturn i en el capítol de sorolls i activitats.  
Es desestima l'escrit d'al·legacions ja que, pel que fa a les molèsties sonores generades pels pubs i considerant la presència d'una concentració d'establiments relacionats amb l'oci nocturn, el Programa d'Actuació del Pla Acústic recull, en la seua línia estratègica III, l'ordenació integral d'activitats, el següent: "Aquesta línia de treball ha de centrar-se a assegurar que les condicions de funcionament de les activitats implantades, de caràcter industrial o d'un altre tipus, especialment, les destinades a l'oci nocturn estiguen d'acord amb les normatives vigents i que permeten una compatibilitat amb altres usos adjacents a aquestes, bé residencial o per la presència de centres sensibles (docents, sanitaris, culturals). I si escau, impulsar mesures preventives i correctores de millora.". Així mateix el programa d'actuació també recull en el cas d'activitats d'oci nocturn reforçar el control policial per a assegurar el compliment d'horaris d'obertura i tancament.  
4. Rosario Álvarez Crespo (RE núm. 15873, de 19.05.2010). Té el mateix contingut que l'escrit anterior, per la qual cosa es dóna per reproduït el que s'ha dit en el número precedent i es desestima l'al·legació.  
5. Rosa M. Salas López (RE núm. 15110, de 19.05.2010). Té el mateix contingut que l'escrit número 3, per la qual cosa es dóna per reproduït el que s'ha dit en la resolució d'aquest, i es desestima l'al·legació.  
6. Puri Jiménez Jiménez (RE núm. 15502 de 19.05.2010). Té el mateix contingut que l'escrit número 3, per la qual cosa es dóna per reproduït el que s'ha dit en la resolució d'aquest, i es desestima l'al·legació.  
7. Francisca Vidal Calvo (RE núm. 15062, de 19.05.2010). Té el mateix contingut que l'escrit número 3, per la qual cosa es dóna per reproduït el que s'ha dit en la resolució d'aquest, i es desestima l'al·legació.  
8. Mónica Climent Franch (RE núm. 15216. de 19.05.2010). Té el mateix contingut que l'escrit número 3, per la qual cosa es dóna per reproduït el que s'ha dit en la resolució d'aquest, i es desestima l'al·legació.  
9. Asunción Ribes Sancho (RE núm. 15489, de 19.05.2010). Té el mateix contingut que l'escrit número 3, per la qual cosa es dóna per reproduït el que s'ha dit en la resolució d'aquest, i es desestima l'al·legació.  
10. M. Teresa Martínez Durá (RE núm. 15035, de 20.05.2010). Té el mateix contingut que l'escrit número 3, per la qual cosa es dóna per reproduït el que s'ha dit en la resolució d'aquest, i es desestima l'al·legació.  
11. Ana Carmen Menero Pesudo (RE núm. 15488, de 20.05.2010) sol·licita que es tinga en compte en el Pla Acústic Municipal (PAM) el volum excessiu en les megafonies dels centres escolars, així com en el camp de futbol municipal el Madrigal, i que es millore la situació actual amb la realització d'unes bones pràctiques durant el curs escolar així com els dies de partit de futbol. Es desestima l'escrit d'al·legacions ja que els sorolls manifestats són puntuals, per la qual cosa no són objecte del Pla Acústic Municipal, que estudia la situació ambiental general del municipi.   
No obstant això, el pla acústic sí que recull dins del tom I, Diagnòstic de la contaminació, en l'apartat 4.2, Identificació de les fonts de soroll, i concretament en l'apartat 4.2.6, Altres fonts de soroll, els sorolls procedents d'aquest tipus de situacions.  
Així mateix, el programa d'actuació recull, per a combatre aquest tipus de situacions una línia estratègica d'actuació sobre participació i sensibilització ciutadana. La definició d'una estratègia per a millorar la participació, així com la sensibilització ciutadana enfront del problema del soroll és considerada com la millor ferramenta preventiva per a estimular comportaments de sostenibilitat acústica entre la població. La participació ciutadana per a la millora acústica té el seu primer exemple en la Llei 7/2002, on estableix un període d'informació pública del Pla Acústic Municipal on poder expressar aquells aspectes que es consideren útils per a afavorir un entorn acústic millor.  
Com a principal ferramenta preventiva aquesta línia de treball haurà de promoure la conscienciació social enfront del problema del soroll, oferir ferramentes per a poder canviar mals hàbits ciutadans i des de la base de l'educació per a evitar l'aparició de conductes que empitjoren la situació acústica del municipi.  
Un punt important, dins d'aquesta línia de treball, és promoure la denúncia social enfront de comportaments no respectuosos amb la qualitat sonora del municipi. Els nivells sonors admissibles de les fonts emissores denunciades estan continguts en la Llei 7/2002.  
12. Ana Carmen Menero Pesudo (RE núm. 15727, de 20.05.2010) sol·licita que es tinga en compte en el PAM, els sorolls generats pels assajos de bombos i tambors en el pati del col·legi de Carmelites, i que s'habilite un lloc per part de l'Ajuntament per a aquestes iniciatives. Es desestima aquest escrit pels motius assenyalats en la desestimació de l'escrit anterior.  
13. M. Dolores Palomino Cangas (RE núm. 15337, de 20.05.2010) sol·licita que es tinga en compte en el PAM, els sorolls generats per gossos que estan en patis d'habitatges del carrer Viver. Es desestima l'escrit d'al·legacions ja que els sorolls manifestats són puntuals, per la qual cosa no són objecte del Pla Acústic Municipal, que estudia la situació ambiental general del municipi. No obstant això, el pla acústic sí que recull dins del tom I, Diagnòstic de la contaminació, en l'apartat 4.2, Identificació de les fonts de soroll, i concretament en l'apartat 4.2.6, Altres fonts de soroll, els sorolls procedents d'aquest tipus de situacions.  
El programa d'actuació recull, per a combatre aquest tipus de situacions una línia estratègica d'actuació sobre participació i sensibilització ciutadana. La definició d'una estratègia per a millorar la participació, així com la sensibilització ciutadana enfront del problema del soroll és considerada com la millor ferramenta preventiva per a estimular comportaments de sostenibilitat acústica entre la població. La participació ciutadana per a la millora acústica té el seu primer exemple en la Llei 7/2002 on estableix un període d'informació pública del Pla Acústic Municipal on poder expressar aquells aspectes que es consideren útils per a afavorir un entorn acústic millor.  
Com a principal ferramenta preventiva, aquesta línia de treball haurà de promoure la conscienciació social enfront del problema del soroll, oferir ferramentes per a poder canviar mals hàbits ciutadans i des de la base de l'educació per a evitar l'aparició de conductes que empitjoren la situació acústica del municipi.  
Un punt important, dins d'aquesta línia de treball, és promoure la denúncia social enfront de comportaments no respectuosos amb la qualitat sonora del municipi. Els nivells sonors admissibles de les fonts emissores denunciades estan continguts en la Llei 7/2002.  
Vist l'informe vinculant emés pel cap d'àrea de Qualitat Ambiental de la Conselleria de Medi Ambient, Aigua, Urbanisme i Habitatge, el passat dia 7 de juliol de 2010, remés a aquest ajuntament pel director general per al canvi climàtic (RE núm. 22791, de 13 de juliol de 2010) en el qual es fa constar que el contingut del projecte de Pla Acústic Municipal presentat per l'Ajuntament s'adequa al que estableix la Llei 7/2002, de 3 de desembre, de la Generalitat Valenciana, de Protecció contra la Contaminació Acústica i el Decret 104/2006, de 14 de juliol, del Consell, de planificació i gestió en matèria de contaminació acústica.  
Vist l'article 24.4 i 24.5 de la Llei 7/2002, de 3 de desembre, de la Generalitat Valenciana, de protecció contra la contaminació acústica, i l'article 15, apartats 6, 7 i 8 del Decret 104/2006, de 14 de juliol, del Consell, de planificació i gestió en matèria de contaminació acústica.  
Vist el dictamen emés per la Comissió Informativa Permanent d'Urbanisme.  
La corporació municipal, per 11 vots a favor del Grup Popular, 8 vots en contra del Grup Socialista i 2 abstencions del Grup BNV, acorda:  
Primer. Desestimar els escrits d'al·legacions presentats en aquest ajuntament durant la informació pública del Pla Acústic Municipal, pels motius que s'assenyalen en la part expositiva d'aquest acord.  
Segon. Aprovar el Pla Acústic Municipal, redactat per l'equip redactor de la mercantil Ingenio, Gestión Técnica, SL (Ingestec) datat al juliol de 2009.  
Tercer. Publicar aquest acord en el Butlletí Oficial de la Província de Castelló i en el Diari Oficial de la Comunitat Valenciana, entrarà en vigor l'endemà de la seua publicació en el Diari Oficial de la Comunitat Valenciana.  
Quart. Remetre el document de síntesi a la Conselleria de Medi Ambient, Aigua, Urbanisme i Habitatge i publicar el document en la web municipal.  
Cinqué. El Pla acústic municipal s'haurà de revisar i aprovar, com a mínim cada cinc anys, d'acord amb l'article 16.2 del Decret 104/2006, de 14 de juliol, del Consell, de planificació i gestió en matèria de contaminació acústica.  
Sisé. Contra aquest acord que posa fi a la via administrativa, es podrà interposar en el termini d'un mes recurs potestatiu de reposició davant del mateix òrgan que el va dictar, o bé, en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, amb l'advertència que aquest últim no es podrà interposar fins a la resolució expressa o la desestimació presumpta del de reposició, tot això sense perjudici que es puga interposar qualsevol altre recurs, si escau, que estime procedent, en virtut del que disposen els articles 58.2, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa».  
Vila-real, 13 d'agost de 2010.- L'alcalde: Ignasi Clausell Martín.